ai4bharat/Pralekha huggingface dataset:
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நவீன நகரங்கள் இயக்கம் என்பது முக்கிய உள்கட்டமைப்பு வசதிகளுடன் கூடிய நகரங்களை மேம்படுத்துவது மற்றும் மக்களின் வாழ்க்கைத் தரம், தூய்மை மற்றும் நிலையான சூழலை வழங்குவதாகும்.
நவீன நகரங்களுக்கான இயக்கம் கடந்த 2015-ம் ஆண்டு ஜூன் 25-ம் தேதி மத்திய அரசால் தொடங்கப்பட்டது. 2016-ம் ஆண்டு ஜனவரி முதல் 2018-ம் ஆண்டு ஜூன் வரை 4 சுற்று நடத்தப்பட்ட போட்டிகள் மூலம் 100 நவீன நகரங்கள் தேர்ந்தெடுக்கப்பட்டுள்ளன. பீகார் மாநிலத்தில் 4 நகரங்கள், அதாவது பாகல்பூர், பீகார் ஷெரீப், முசாபர்பூர், பாட்னா ஆகிய நகரங்கள் நவீன நகரங்களாக மேம்படுத்த தேர்வு செய்யப்பட்டுள்ளன.
நவீன நகரங்கள் இயக்கத்தின் நோக்கம், முக்கிய உள்கட்டமைப்பு வசதிகளைஏற்படுத்துவதுடன், மக்களுக்கு வாழ்க்கைத் தரம், தூய்மை மற்றும் நிலையான சூழலை வழங்குவதும் ஆகும். நவீன முறையில் தீர்வு காண்பதற்கான நடைமுறைகளை பயன்படுத்துவதன் மூலம் குடிமக்களுக்கு நிலையான மற்றும் வளர்ச்சியை உள்ளடக்கிய நடவடிக்கைகளில் கவனம் செலுத்தப்படும். மேலும் சிறிய பகுதிகளில் மாதிரி கட்டமைப்புகளை உருவாக்குவதன் மூலம், பிற நகரங்களில் கட்டமைப்பை உருவாக்குவதற்கான நடவடிக்கைகளுக்கு கலங்கரை விளக்கமாக அமையும். பீகாரில் உள்ள நகரங்கள் உட்பட ஒவ்வொரு நகரத்தின் நவீன நகரங்களுக்கான திட்டம் குடிமக்கள் விரிவான ஈடுபாட்டின் மூலம் தயாரிக்கப்பட்டுள்ளது. வெவ்வேறு நகரங்களில் உள்ள குடிமக்களின் தேவைகள், விருப்பங்கள் ஆகியவற்றில் உள்ள, வேறுபாடுகளுக்கேற்ப நவீன நகரங்களுக்கான திட்டங்கள் மற்றும் அதற்கான முன்னுரிமைகள், நகரத்திற்கு நகரம் மாறுபடும். விமான நிலையங்கள் மூலம் நகரங்களின் இணைப்பை உறுதி செய்வது நவீன நகரங்கள் இயக்கத்தில் கட்டாயமாக்கப்படவில்லை.
இந்தியாவில் புதிய பசுமை விமான நிலையங்களை நிறுவுவதற்கான வழிகாட்டுதல்கள், நடைமுறைகள் மற்றும் நிபந்தனைகளை வழங்கும் பசுமை விமான நிலையங்கள்  கொள்கை, 2008-ஐ மத்திய அரசு வகுத்துள்ளதாக சிவில் விமானப் போக்குவரத்து அமைச்சகம் தெரிவித்துள்ளது. பசுமை விமான நிலைய கொள்கையின்படி, விமான நிலையத்தை நிறுவ விரும்பும் ஒரு விமான நிலைய மேம்பாட்டாளர் அல்லது அந்தந்த மாநில அரசுகள் www.civilaviation.gov.in என்ற இணையதளத்தில் உள்ள பரிந்துரைக்கப்பட்ட படிவத்தில் மத்திய சிவில் விமான போக்குவரத்து அமைச்சகத்திற்கு முன்மொழிவை அனுப்ப வேண்டும்.
இதற்கான ஒப்புதலை பெறுவதற்கு 2-நிலைகளில் செயல்முறை உள்ளது. அதாவது `தள அனுமதி’ அதைத் தொடர்ந்து `கொள்கையில்’ ஒப்புதல். இந்தக் கொள்கையின்படி, மத்திய சிவில் விமான போக்குவரத்துக்கு அமைச்சகம், விமான நிலையங்களை அமைப்பதற்காக அவ்வப்போது மாநில அரசுகள் அல்லது விமான நிலைய மேம்பாட்டாளர்களிடமிருந்து முன்மொழிவுகளைப் பெறுகிறது. உரிய ஆய்வுக்குப் பிறகு, புதிய பசுமை விமான நிலையத்தின் மேம்பாட்டிற்கான ஒப்புதல் வழங்கப்படுகிறது.
நிலம் கையகப்படுத்துதல், திட்ட நிதியுதவி, பிற கட்டாய அனுமதிகளைப் பெறுதல் போன்ற திட்டத்தின் பல்வேறு நிலைகளை செயல்படுத்துவதற்கான பொறுப்பு, சம்பந்தப்பட்ட விமான நிலைய மேம்பாட்டாளர் அல்லது மாநில அரசிடம் உள்ளது. தற்போது, நாட்டில் 140 விமான நிலையங்கள் செயல்பாட்டில் உள்ளன, அவற்றில் மூன்று பீகாரில் உள்ளன, அவை. கயா, பாட்னா மற்றும் தர்பங்கா விமான நிலையங்கள்.
மக்களவையில் இன்று எழுத்துப்பூர்வமாக அளித்த பதிலில் வீட்டு வசதி மற்றும் நகர்ப்புற விவகாரங்களுக்கான இணை அமைச்சர் ஸ்ரீ கவுஷல் கிஷோர் இந்தத் தகவலை தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814400
பிரதமர் அலுவலகம்
சந்திரயான்-3-இன் வெற்றி 140 கோடி இந்தியர்களின் ஆர்வம் மற்றும் திறன்களைப் பிரதிபலிக்கிறது: பிரதமர் திரு நரேந்திர மோடி
சந்திரயான்-3-இன் வெற்றி 140 கோடி இந்தியர்களின் ஆர்வம் மற்றும் திறன்களைப் பிரதிபலிக்கிறது என்று பிரதமர் திரு. நரேந்திர மோடி கூறியுள்ளார்.
இந்திய விண்வெளி ஆராய்ச்சி நிறுவனம், எக்ஸ் சமூக வலைதளத்தில் பதிவிட்டுள்ள பதிவைப் பகிர்ந்து பிரதமர் வெளிட்டுள்ள பதிவில் கூறியிருப்பதாவது:
"சந்திரயான்-3-இன் வெற்றி 140 கோடி இந்தியர்களின் ஆர்வம் மற்றும் திறன்களை பிரதிபலிக்கிறது.
புதிய எல்லைகள் மற்றும் அதையும் தாண்டி இது வெற்றியடைந்துள்ளது!
இந்தியாவுக்குப் பெருமையான தருணம்"
அறிவியல் மற்றும் தொழில்நுட்பத்துறை
பணியிடங்களுக்கான கோவிட் பாதுகாப்பு முறையை துர்காபூர் சிஎஸ்ஐஆர்- சிஎம்இஆர்ஐ வெளியிட்டுள்ளது.
அறிவியல் மற்றும் தொழில்துறை ஆராய்ச்சிக் கவுன்சில், மத்திய எந்திரப் பொறியில் ஆராய்ச்சி நிறுவனம், CSIR-CMERI, துர்காபூர், நடப்புத் தொற்றுச் சூழலில் பணியிடங்களுக்கான பாதுகாப்பு முறையை வெளியிட்டுள்ளது. இதனைத் தொடங்கி வைத்து உரையாற்றிய துர்காபூர், CSIR-CMERI, நிறுவனத்தின் இயக்குநர் பேராசிரியர் ஹரீஷ் ஹிரானி, “சுகாதாரப் பணியாளர்கள் தவிர, பாதிக்கப்பட்ட தனிநபர்கள் அல்லது அசுத்தமான பொருள்கள் மூலம், எந்த நிறுவனமாக இருந்தாலும் அதன் முன்களப் பாதுகாப்பு பணியாளர்கள் கோவிட் பாதிக்கப்படக்கூடிய வாய்ப்பு உள்ளவர்கள். துர்காபூர் மத்திய எந்திரப் பொறியியல் ஆராய்ச்சி நிறுவனம் வெகு விரைவில், மின்னணு நுழைவு மேலாண்மை முறையை உருவாக்கவுள்ளது. செயற்கை நுண்ணறிவு அடிப்படையில், இது இயங்கும். பணியிடங்களுக்கான இந்த முறையானது தொடுதல் இல்லாத சூரியசக்தி அடிப்படையிலான நுண்ணறிவு தானியங்கி முகக்கவசம் வழங்கும் அலகு , வெப்பமானி, தொடுதல் இல்லாத குழாய், 360 டிகிரி கார் சுத்திகரிப்பான் ஆகியவற்றை உள்ளடக்கியது. இவை தற்போது தொழில்நுட்ப மாற்றம் மற்றும் உற்பத்தி தருவிப்புகளாகக் கிடைக்கிறது’’ என்றார்.
பின்வரும் தொழில்நுட்பங்களின் கூட்டுக்கலவை கோவிட் பாதுகாப்பு முறை;
1. சூரியசக்தி அடிப்படையிலான நுண்ணறிவு தானியங்கி முகக்கவசம் வழங்கும் அலகு மற்றும் வெப்பமானி-இது ஒரு நுண்ணறிவுக் கண்காணிப்பு அமைப்பாகும். அதில் உள்ள மென்பொருள் மூலம், தனிநபர்கள் முகக்கவசம் அணிந்துள்ளனரா என்பதையும், அவர்களது உடல் வெப்ப நிலையையும் கண்டறியும்.
2. தொடுதல் அல்லாத குழாய்- இது வீடுகள் மற்றும் அலுவலகங்களுக்காக தொடங்கப்பட்டு வருகிறது. இது சோப்பு திரவத்தையும், தண்ணீரையும் 30 வினாடி இடைவெளியில் ஒரே குழாய் மூலம் வெளியேற்றும். இது அரசின் தற்போதைய விதிமுறைகளின்படி இயங்கும்.
3. 360 டிகிரி கார் சுத்திகரிப்பான்- இதனை CSIR-CMERI உருவாக்கியுள்ளது. சோடியம் ஹைப்போகுளோரைட் தண்ணீர் திரை , சிறப்பாக வடிவமைக்கப்பட்ட குழாய் முனையிலிருந்து கிருமிநாசினி கலந்த தண்ணீர் காரின் மேற்பரப்பு மற்றும் கீழ் பகுதி/சக்கரங்களில் உரிய அழுத்தத்துடன் சீராக பரவும் வகையில் உருவாக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில், 5 கோடியைத் தாண்டியது கொரோனாவுக்கு எதிரான தடுப்பூசிகளின் மொத்த எண்ணிக்கை
பெருந்தொற்றுக்கு எதிரான போராட்டத்தில் இந்தியா மேலும் ஒரு குறிப்பிடத்தக்க மைல்கல்லைக் கடந்துள்ளது. கொவிட்- 19 தடுப்பூசிகளின் எண்ணிக்கை நாடு முழுவதும் ஐந்து கோடியைக் கடந்துள்ளது.
இன்று காலை 7 மணி வரை, 8,23,046 முகாம்களில் 5,08,41,286 பயனாளிகளுக்கு கொவிட் தடுப்பூசி செலுத்தப்பட்டுள்ளது. 79,17,521 சுகாதாரப் பணியாளர்களுக்கும் , 50,20,695 சுகாதாரப் பணியாளர்களுக்கும் , 83,62,065 முன்கள ஊழியர்களுக்கும் , 30,88,639 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 47,01,894 பேருக்கும் , 60 வயதைக் கடந்த 2,17,50,472 பயனாளிகளுக்கும் தடுப்பூசிகள் செலுத்தப்பட்டுள்ளன.
மகாராஷ்டிரா, பஞ்சாப், கர்நாடகா, சத்தீஸ்கர், குஜராத் ஆகிய ஐந்து மாநிலங்களில் அன்றாட கொவிட் புதிய பாதிப்புகள் அதிகரித்து வருகின்றன. கடந்த 24 மணி நேரத்தில் ஏற்பட்ட புதிய பாதிப்புகளில் இந்த மாநிலங்களில் மட்டும் 77.44% பதிவாகியுள்ளது.
கடந்த 24 மணி நேரத்தில் 47,262 பேர் புதிதாக பாதிக்கப்பட்டுள்ளனர். அதிகபட்சமாக மகாராஷ்டிராவில் 28,699 பேரும், பஞ்சாபில் 2,254 பேரும், கர்நாடகாவில் 2,010 பேரும் புதிதாக தொற்றுக்கு ஆளாகியுள்ளனர்.
இந்தியாவில் தற்போது 3,68,457 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 3.14 சதவீதமாகும்.
நாட்டில் குணமடைந்தவர்களின் எண்ணிக்கை 1,12,05,160 ஆக  இன்று பதிவாகியுள்ளது. கடந்த 24 மணிநேரத்தில் 23,907 பேர் புதிதாக குணமடைந்துள்ளனர்.
கடந்த 24 மணி நேரத்தில் 275 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1707151
பிரதமர் அலுவலகம்
பல்வேறு பண்டிகைகளை முன்னிட்டு பிரதமர் நாட்டு மக்களுக்கு வாழ்த்து
பல்வேறு பண்டிகைகளை முன்னிட்டு பிரதமர் திரு.நரேந்திர மோடி நாட்டு மக்களுக்கு நல்வாழ்த்துகளைத் தெரிவித்துள்ளார். இந்த பண்டிகைகள் இந்தியாவின் பன்முகத்தன்மையையும், ‘ ஒன்றுபட்ட பாரதம், ஒப்பிலா பாரதம்’ என்ற உணர்வையும் எடுத்துக்காட்டுவதாக அவர் கூறியுள்ளார்.
பிரதமர் திரு.நரேந்திர மோடி இன்றும், அடுத்த சில நாட்களிலும் வரவிருக்கும் பண்டிகைகளுக்கு நாட்டு மக்களுக்கு வாழ்த்து தெரிவித்துள்ளார். இந்த பண்டிகைகள் இந்தியாவின் பன்முகத்தன்மையையும், ‘ ஒன்றுபட்ட பாரதம், ஒப்பிலா பாரதம்’ என்ற உணர்வையும் எடுத்துக்காட்டுவதாகவும் பிரதமர் கூறியுள்ளார்.
சிறப்பு சேவைகள் மற்றும் கட்டுரைகள்
2023-24-ம் ஆண்டுக்கு தகுதிவாய்ந்த விளையாட்டு வீரர்கள் உதவித்தொகை பெறுவதற்கான விண்ணப்பங்களை இந்திய உணவுக்கழகத்தின் தென்மண்டலம் வரவேற்கிறது
இந்திய உணவுக்கழகத்தின் தென்மண்டலம் இளைஞர்களுக்கு குறிப்பாக, பின்தங்கிய கிராமப்புற பகுதிகளைச் சேர்ந்த வளர்ந்து வரும் திறமைமிக்க விளையாட்டு வீரர்களுக்கு உதவித்தொகை வழங்குவதன் மூலம் விளையாட்டை மேம்படுத்தி வருகிறது.
இதன் அடிப்படையில், 2023-24-ம் ஆண்டுக்கு பல்வேறு விளையாட்டுகளில் தகுதிவாய்ந்த, ஆந்திரப்பிரதேசம், கர்நாடகா, கேரளா, தமிழ்நாடு, தெலங்கானா, புதுச்சேரி, லட்சத்தீவு, அந்தமான் நிக்கோபார் ஆகியவற்றைச் சேர்ந்த விளையாட்டு வீரர்கள் உதவித்தொகை பெறுவதற்கான விண்ணப்பங்களை இந்திய உணவுக்கழகத்தின் தென்மண்டலம் வரவேற்றுள்ளது.
ஊரக மற்றும் நகர்ப்புற பகுதிகளைச் சேர்ந்த மாணவர்கள் அல்லது மாணவர் அல்லாத 15-18, 18-24 வயதுப் பிரிவினர் உதவித்தொகைப் பெற விண்ணப்பிக்கலாம். விண்ணப்பம் செய்வதற்கு கீழ்க்காணும் விளையாட்டுப் பிரிவுகளில் தகுதி பெற்றிருக்க வேண்டும்.
 கால்பந்து  ii) ஹாக்கி , iii) கிரிக்கெட் , iv) டேபிள் டென்னிஸ்  v) பேட்மிண்டன்  பளுதூக்குதல் , vii) தடகளப்போட்டிகள்  viii) நீச்சல் .
|
|
வ.எண்
|
|
வகைமை

|
|
வயதுப் பிரிவு

|
|
தொகை
மாதத்திற்கு
|
|
தகுதி வகைமை

|
|
1
|
|
ப்ரிமியர் உதவித் தொகை
|
|
18-24 வயது
|
|
ரூ.15,000/-
|
|
அ) அணி விளையாட்டு- சீனியர் பிரிவில் நாட்டை பிரதிநிதித்துவம் செய்திருத்தல்
ஆ) தனிநபர் பிரிவு – தேசிய சீனியர் அல்லது அரையிறுதியில் 1 முதல் 6 வரையிலான தரவரிசை
|
|
15-18 வயது
|
|
ரூ.12,000/-
|
|
அ) அணி விளையாட்டு- ஜூனியர் /
சப் ஜூனியர் பிரிவில் நாட்டை பிரதிநிதித்துவம் செய்திருத்தல்
ஆ) தனிநபர் பிரிவு – தேசிய ஜூனியர் / சப் ஜூனியர் அல்லது காலிறுதியில் 1 முதல் 6 வரையிலான தரவரிசை
|
|
2
|
|
எலைட்
உதவித் தொகை
|
|
18-24 வயது
|
|
ரூ.10,000/-
|
|
அ) அணி விளையாட்டு- மாநில/ பல்கலைக்கழகத்தை பிரதிநிதித்துவம் செய்திருத்தல்
ஆ) தனிநபர் பிரிவு – தேசிய சீனியர் அல்லது காலிறுதியில் 7 முதல் 12 வரையிலான தரவரிசை
|
|
15-18 வயது
|
|
ரூ.8,000/-
|
|
அ) அணி விளையாட்டு- மாநில/ பல்கலைக்கழகத்தை பிரதிநிதித்துவம் செய்திருத்தல்
ஆ) தனிநபர் பிரிவு – தேசிய ஜூனியர் / சப் ஜூனியர் அல்லது காலிறுதியில் 7 முதல் 12 வரையிலான தரவரிசை
விண்ணப்பதாரர்கள் மேலும் விவரங்களை கீழ்க்காணும் இணையதளத்தில் அறியலாம் www.fci.gov.in.
இந்திய உணவுக்கழகத்தின் தென்மண்டல விளையாட்டுக்கள் பிரிவின் மக்கள் தொடர்பு பொது மேலாளர் ஷைனி வில்சன் வெளியிட்ட செய்திக் குறிப்பில் இந்த தகவலை தெரிவித்துள்ளார்.
பாதுகாப்பு அமைச்சகம்
ஜிஜிஆர் 2018 படகுப் போட்டியில் வீரர் காயம்
தங்க உலகப் படகுப் போட்டியில்  பங்கேற்ற கமாண்டர் அபிலாஷ் டோமி கேசி என்ற இந்தியக் கடற்படை வீரர் படகு விபத்துக்குள்ளாகி, அவர் காயமடைந்தார்.
அவர் ‘துரியா’  என்ற படகில் இந்தப் போட்டியில் பங்கேற்றிருந்தார். நேற்று  இந்தியப் பெருங்கடலில் ஆஸ்திரேலியா பெர்த் நகருக்கு 1900 கடல் மைல் தொலைவு, கன்னியாகுமரிக்கு 2700 கடல் மைல் (சுமார் 5020 கி.மீ. தொலைவில் சென்றபோது இந்த விபத்து நடந்தது.
விபத்தில் பாதிக்பபட்டோரை மீட்கும் பணியிலும் காப்பாற்றும் பணியிலும் கேன்பெர்ராவில் உள்ள ஆஸ்திரேலிய மீட்பு ஒருங்கிணைப்பு மையம் உள்ளிட்ட அமைப்புகள் ஆஸ்திரேலிய பாதுகாப்புத் துறை, இந்தியக் கடற்படை ஆகியவற்றுடன் இணைந்து ஈடுபட்டு வருகின்றன. விபத்தில் சிக்கிய கமாண்டர் அபிலாஷ் டோமியின் படகு கடலில் சென்று கொண்டிருந்தபோது மணிக்கு 130 கி.மீ. வேகத்தில் காற்று அடித்தது. கடல் அலைகள் 10 மீட்டர் உயரத்துக்கு உயர்ந்தன. டாமி செயற்கைக் கோள் கைபேசி மூலம் தான் பாதுகாப்பாக இருப்பதாகவும் முதுகில் பலத்த காயமேற்பட்டதால், அசைய முடிவில்லை என்றம் தகவல் அனுப்பியுள்ளார்.
11 நாடுகளைச் சேர்ந்தவர்கள் பங்கேற்ற இந்தப் படகுப்போட்டியில் டாமி மூன்றாம் இடத்தில் இருந்தார். கடந்த ஜூலை 1ம் தேதி முதல் 84 நாட்களாகக் கடல் பயணம் மேற்கொண்டுள்ள அவர் இதுவரை 10,500 கடல் மைல் தூரத்தைக் கடந்திருக்கிறார். கமாண்டர் அபிலாஷ் டாமியை மீட்பதற்கான அனைத்து நடவடிக்கைகளும் எடுக்கப்பட்டு வருகின்றன.
சேடக் ஹெலிகாப்டர் உள்ள இந்திய கடற்படைக் கப்பல் சாட்புரா மற்றும் ஐஎன்எஸ் ஜோதி என்ற கடற்படைக் கப்பல்கள், இந்தியக் கடல் பகுதியில் மீட்புப் பணியில் ஈடுபட்டுள்ளன.
சுகாதாரம் மற்றும் குடும்ப நலத்துறை அமைச்சகம்
நாவல் கொரோனா வைரஸ்  தற்போதைய நிலை: புதிய பயண அறிவுரை
மற்ற நாடுகளிலிருந்து கோவிட் 19 பற்றிய புதிய நிலைமை கிடைக்கப்படுவதையடுத்து மத்திய சுகாதாரம் மற்றும் குடும்பநல அமைச்சகம் ஏற்கனவே வெளியிட்ட பயண அறிவுரைகள் தவிர கீழ்க்காணுமாறு கூடுதல் வழிகாட்டுதல்களையும் வெளியிட்டுள்ளது:
- கொரியா குடியரசு, ஈரான், இத்தாலி ஆகியவற்றுக்கு முக்கியத்துவம் இல்லாத பயணத்தைத் தவிர்க்குமாறு இந்தியர்கள் அறிவுறுத்தப்படுகின்றனர்.
- கொரியா குடியரசு, ஈரான், இத்தாலி ஆகியவற்றிலிருந்து வரும் மக்கள் 2020 பிப்ரவரி 10-க்குப் பின் பயணம் செய்தவர்கள் இந்தியாவுக்கு வரும் போது 14 நாட்களுக்குத் தனித்து வைக்கப்படுவார்கள்.
- மேலும் விவரங்களுக்கு சுகாதார அமைச்சகத்தின் 24 மணி நேர கட்டுப்பாட்டு அறைக்கான தொலைபேசி எண். +91-11-23978046, மின்னஞ்சல் ncov2019[at]gmail[dot]com ஆகியவற்றில் தொடர்பு கொள்ளலாம்.
சட்டம் மற்றும் நீதித்துறை அமைச்சகம்
தொலைதூர சட்ட திட்டத்தின் கீழ், 9 லட்சம் பயனாளிகளை கடந்ததை கொண்டாடியது நீதித்துறை
தொலைதூர சட்ட திட்டத்தின் கீழ், 9 லட்சத்துக்கும் மேற்பட்ட பயனாளிகளை கடந்ததை நினைவு கூர்ந்து, விடுதலையின் அம்ரித் மகோத்சவத்தின் தொடக்கத்தை அறிவித்தது நீதித்துறை.
இந்நிகழ்ச்சியில் மத்திய சட்டம் மற்றும் நீதித்துறை அமைச்சர் திரு ரவி சங்கர் பிரசாத், தலைமை விருந்தினராக கலந்து கொண்டார். இந்த காணொலி நிகழ்ச்சியில் நாடு முழுவதும் இருந்து, தொலை தூர சட்ட செயல்பாட்டாளர்கள் 50,000-க்கும் மேற்பட்டோர் கலந்து கொண்டனர்.
இந்நிகழ்ச்சியில் பேசிய சட்ட அமைச்சர் ரவி சங்கர் பிரசாத் கூறியதாவது:
தொலை தூர சட்ட திட்டத்தின் கீழ் மக்களின் அன்றாட சமூக மற்றும் சட்ட பிரச்னைகளுக்கு தீர்வு கண்டதில் வழக்கறிஞர்கள், சட்ட துணை தன்னார்வலர்கள், மாநில ஒருங்கிணைப்பாளர் உட்பட அனைத்து தரப்பினரின் முயற்சிகளுக்கு பாராட்டுக்கள். பயனாளிகளின் வழக்குகளை தொகுக்க நீதித்துறை மேற்கொண்ட முயற்சிகளும் பாராட்டத்தக்கவை. நீதி வழங்கல் மற்றும் சட்டத்தின் ஆட்சியை வலுப்படுத்துதல் ஆகியவற்றில் தொலை தூர சட்டத்தின் ஆற்றல் மகத்தானது.
இவ்வாறு அவர் கூறினார்.
சட்டம் மற்றும் நீதித்துறை அமைச்சகத்தின் செயலாளர் திரு பரூன் மித்ரா பேசுகையில், ‘‘ காணொலி காட்சி மூலம் ஸ்மார்ட் தொழில்நுட்பத்தை ஒருங்கிணைத்து, இலவச மற்றும் குறைந்த கட்டணம் வசூலிக்கும் பிரத்தியேக வழக்கறிஞர்களை இணைப்பதன் மூலம், பின்தங்கியவர்களுக்கு சட்டப்பூர்வ உதவிகளை தொலைதூர சட்டம் வழங்கியுள்ளது. சட்ட ஆலோசனை தேவைப்படுபவர்களை ஆன்லைன் மூலம் பதிவு செய்து, விழிப்புணர்வை ஏற்படுத்தியதில் சட்ட துணை தன்னார்வலர்களும், உள்ளூரைச் சேர்ந்த கிராம அளவிலான தொழில்முனைவோர்களும் உதவினர். தொலைதூரத்தில் உள்ளவர்கள் பயனடைவதற்காக, சட்ட துணை தன்னார்வலர்களுக்கு தொலைதூர சட்ட செயலியையும் நீதித்துறை உருவாக்கியது’’ என்றார்.
இந்நிகழ்ச்சியில், நீதித்துறை, சிஎஸ்சி இ-கவ், இந்தியா போஸ்ட் மற்றும் தேசிய சட்ட சேவை ஆணைய அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733120
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 23 கோடி கொவிட் பரிசோதனைகள் : நேற்று ஒரே நாளில் 20 லட்சம் தடுப்பூசிகள்
நாடு முழுவதும் மேற்கொள்ளப்பட்ட கொவிட் பரிசோதனைகளின் எண்ணிக்கை 23 கோடியைக்  கடந்தது.
மற்றொருபுறம் கொவிட் தடுப்பூசி போட்டுக் கொண்டவர்களின் எண்ணிக்கை நான்கு கோடியை  நெருங்குகிறது. 60 வயதுக்கு மேற்பட்டவர்களில், 1,28,58,680 பேர் கொவிட் தடுப்பூசி போட்டுள்ளனர்.
61வது நாளான நேற்று 20 லட்சத்துக்கும் அதிகமானோருக்கு  தடுப்பூசி போடப்பட்டுள்ளது.
நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 2,52,364-ஐ எட்டியுள்ளது. மகாராஷ்டிரா, பஞ்சாப், கர்நாடகா, குஜராத் மற்றும் தமிழகத்தில் கொவிட் தினசரி பாதிப்பு தொடர்ந்து அதிகரித்து வருகிறது. கடந்த 24 மணி நேரத்தில் 35,871 பேருக்கு புதிதாக பாதிப்பு ஏற்பட்டுள்ளது. இவர்களில் 79.54 சதவீதம் பேர் மேற்கண்ட 5 மாநிலங்களைச் சேர்ந்தவர்கள்.
மகாராஷ்டிராவில் அதிபட்சமாக 16,620 பேருக்கு புதிதாக பாதிப்பு ஏற்பட்டுள்ளது. இதற்கு அடுத்தபடியாக கேரளாவில் 1,792 பேருக்கும், பஞ்சாப்பில் 1,492 பேருக்கும் புதிதாக பாதிப்பு ஏற்பட்டுள்ளது.
நாட்டில் கொவிட் தொற்றிலிருந்து குணமடைந்தவர்களின் மொத்த எண்ணிக்கை இன்று 1,10,63,025-ஐத் தொட்டது. கடந்த 24 மணி நேரத்தில் 17,741 பேர் குணமடைந்துள்ளனர். 172 பேர் கொவிட் தொற்றால் உயிரிழந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1705712
----
(
பாதுகாப்பு அமைச்சகம்
இளைஞர்கள் ஒன்றிணைந்து போதைபொருட்களுக்கு எதிராக போராட வேண்டும்: பாதுகாப்பு துறை அமைச்சர் அழைப்பு
இந்தியாவின் முழு திறனை எட்டுவதற்கு தடையாக இருக்கும் போதைப் பொருட்களுக்கு அடிமையாதலுக்கு எதிராக தேசம், குறிப்பாக இளைஞர்கள் ஒன்றிணைந்து போராட வேண்டும் என பாதுகாப்புத்துறை அமைச்சர் திரு. ராஜ்நாத்சிங் அழைப்பு விடுத்துள்ளார். புதுதில்லியில் மத்திய சமூக நீதி மற்றும் அதிகாரமளிப்பு துறை சார்பில் ஏற்பாடு செய்யப்பட்டிருந்த போதைபொருள் ஒழிப்பு குறித்த நிகழ்வில் தேசிய மாணவர் படை மாணவர்களிடம் பேசுகையில் இவ்வாறு தெரிவித்தார். மேலும் அவர் பேசுகையில், இந்திய சுதந்திரப் போராட்ட வீர்ர்கள் போராடி சுதந்திரத்தை பெற்றுத் தந்ததை போன்று, இளைஞர்கள் போதைப் பொருட்களுக்கு அடிமையாதலை எதிர்த்து போராடி அதை ஒழிக்க வேண்டுமென வலியுறுத்தினார்.
உலகின் அதிகார மையங்களில் ஒன்றாக இந்தியா திகழ்வதற்கான பாதையில் முன்னேறிக் கொண்டிருக்கும் வேளையில், சில தடைகள் நமது முழு திறனையும் அடைவதை தடுக்கின்றன, அதில் போதைக்கு அடிமையாதலும் ஒன்று என மத்திய அமைச்சர் தெரிவித்தார். அனைத்து தகுதிகளையும் பெற்றுள்ள போதும் இந்தியா வளர்ச்சியடைந்த நாடுகளின் வரிசையில் இருக்க முடியவில்லை. அதிகமான மக்கள் குறிப்பாக இளைஞர்கள் போதையின் பிடியில் உள்ளதாக தெரிவித்தார். இளைஞர்களே இந்த தேசத்தின் எதிர்காலம் என்று தெரிவித்த அவர், அவர்கள் போதைக்கு அடிமையாகி விட்டால் அவர்களது எதிர்காலம் வீணாகி விடும் என கவலை தெரிவித்தார். எனவே, நமது சுதந்திரத்திற்காக நாம் மேற்கொண்ட போராட்ட்த்தை போதை ஒழிப்பிற்காக தற்போது கையிலெடுக்க வேண்டுமென அறைகூவல் விடுத்தார். மேலும், தேசிய மாணவர் படை மாணவர்கள் போதையால் பாதிக்கப்பட்டவர்களிடம் இதன் பாதிப்புகளை எடுத்துக் கூறி அவர்களை மீட்க வேண்டும் என்றார். ராணுவம் எல்லையில் பாதுகாப்பது போல, தேசிய மாணவர் படையினர் போதைக்கு அடிமையாதல் போன்ற கண்ணுக்கு புலப்படாத எதிரியிடம் இருந்து நாட்டை பாதுகாக்க வேண்டும் என தெரிவித்தார். இந்த நிகழ்வில் நாடு முழுவதும் உள்ள 17 தேசிய மாணவர் படை இயக்குனரகங்களில் இருந்து காணொலி காட்சி வழியாக மாணவர்கள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858763
(Visitor Counter : 169
ஜவுளித்துறை அமைச்சகம்
சென்னை உட்பட 10 இடங்களில் கைத்தறி வடிவமைப்பு வள மையங்களை மத்திய அரசு அமைக்கவுள்ளது
கைத்தறி துறைக்கு பெரியளவில் ஊக்கமளிக்கும் வகையில் பல்வேறு புதிய நடவடிக்கைகளை ஜவுளி அமைச்சகம் எடுத்து வருகிறது.
கைத்தறி துறையில் வடிவமைப்பு சார்ந்த உயர்சிறப்பு நிலையை எட்டும் வகையிலும், நெசவாளர்கள், ஏற்றுமதியாளர்கள், உற்பத்தியாளர்கள் மற்றும் வடிவமைப்பாளர்களுக்கு மாதிரி/பொருள் மேம்பாடு மற்றும் உருவாக்கத்திற்கான வடிவமைப்பு களஞ்சியங்களை வழங்கும் நோக்கத்திலும் சென்னை, கொல்கத்தா, பெங்களூரு, ஹைதராபாத், கண்ணூர், இந்தூர், நாக்பூர், மீரட், பாகல்பூர் மற்றும் பானிப்பட் ஆகிய இடங்களில் உள்ள நெசவாளர் சேவை மையங்களில் மேலும் 10 கைத்தறி வடிவமைப்பு வள மையங்களை மத்திய தேசிய ஃபேஷன் தொழில்நுட்ப நிறுவனம்  அமைக்கவுள்ளது.
ஜவுளி அமைச்சகத்தின் அமைப்பாக நிஃப்ட் விளங்குவதாலும், நவீன நாகரிகம் மற்றும் வடிவமைப்பு உள்ளிட்டவற்றில் நிஃப்ட்டின் நிபுணத்துவத்தை பயன்படுத்தி கைத்தறி துறைக்கு பெரியளவில் சந்தை இணைப்புகளை வழங்க முடியுமென்பதாலும், இப்பணிக்காக நிஃப்ட்டை அமைச்சகம் தேர்ந்தெடுத்துள்ளது.
நெசவாளர் சேவை மையங்களில் நிஃப்ட் படிப்படியாக அமைக்கவிருக்கும் கைத்தறி வடிவமைப்பு வள மையங்களின் மூலம் நெசவாளர்கள், ஏற்றுமதியாளர்கள், உற்பத்தியாளர்கள் மற்றும் வடிவமைப்பாளர்களுக்கு வடிவமைப்பு மற்றும் வளங்கள் குறித்த விரிவான தகவல்கள் கிடைக்கும்.
தில்லி, மும்பை, அகமதாபாத், புவனேஷ்வர், கவுகாத்தி, ஜெய்ப்பூர் மற்றும் வாரணாசியில் உள்ள நெசவாளர் சேவை மையங்களில் கைத்தறி வடிவமைப்பு வள மையங்கள் ஏற்கனவே நிறுவப்பட்டுள்ளன.
காஞ்சிபுரத்தில் அமைக்கப்பட்டுள்ள எட்டாவது கைத்தறி வடிவமைப்பு வள மையத்தை தேசிய கைத்தறி தினமான 2021 ஆகஸ்ட் 7 அன்று மாண்புமிகு ஜவுளி அமைச்சர் திறந்து வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1746357
பெண்கள் மற்றும் குழந்தை நலன் அமைச்சகம்
கோவிட்-19 சமயத்தில் பெண் தொழில்முனைவோர்கள் மற்றும் குறு,சிறு மற்றும் நடுத்தர நிறுவனங்களுக்கு உதவி: மத்திய அமைச்சர் திருமதி ஸ்மிருதி இராணி தகவல்
நாடாளுமன்றத்தின் மக்களவையில் கேள்வி ஒன்றுக்கு எழுத்துபூர்வமாக பதில் அளித்த பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி இரானி கூறியதாவது:
நாட்டில் கோவிட்-19 பெருந்தொற்று பாதிப்பை எதிர்கொள்ள தற்சார்பு இந்திய திட்டத்தின் கீழ் பெண் தொழில்முனைவோர்கள் மற்றும் குழு,சிறு மற்றும் நடுத்தர நிறுவனங்களுக்கு உதவ மத்திய அரசு பல நடவடிக்கைகளை மேற்கொண்டுள்ளது. பொருளாதாரம் பாதித்த பல துறைகளுக்கான திட்டங்கள், இந்த நிதியுதவி திட்டத்தில் அடங்கியுள்ளன. தற்சார்பு இந்தியா நிதியுதவி திட்டத்தின் கீழ் அறிவிக்கப்பட்ட ஊக்குவிப்பு திட்டத்தின் அமலாக்கத்தில் ஏற்பட்டுள்ள முன்னேற்றம் குறித்து தொடர்ந்து ஆய்வு மேற்கொள்ளப்படுகின்றன. கோவிட்-19 சமயத்தில் பெண் தொழில் முனைவோர்கள் மற்றும் தொழில்முனைவோர்களை காக்க கீழ்கண்ட நடவடிக்கைகள் மேற்கொள்ளப்பட்டன.குறு,சிறு மற்றும் நடுத்தர நிறுவனங்கள் உட்பட தொழில் நிறுவனங்களுக்கு ரூ.3 லட்சம் கோடி அளவுக்கு அவசரகால மூலதன நிதி அளிக்கப்பட்டது.பாதிக்கப்பட்ட குறு,சிறு மற்றும் நடுத்தர நிறுவனங்களுக்கு ரூ.20,000 கோடி மதிப்பில் துணை கடன் வசதிகள் அளிக்கப்பட்டன.குறு,சிறு மற்றும் நடுத்தர நிறுவனங்களின் பங்கு விற்பனை மூலம் ரூ.50,000 கோடி கடனுதவி.சிறிய உணவு நிறுவனங்களை முறைப்படுத்த ரூ.10,000 கோடி மதிப்பில் திட்டம்.முத்ரா திட்டத்தின் கீழ் ரூ.1.500 கோடி கடன் வழங்கப்பட்டது.குறு, சிறு மற்றும் நடுத்தர நிறுவனங்கள், வர்த்தக நிறுவனங்கள், முத்ரா திட்டத்தின் கீழ் கடன் பெறுவோர் மற்றும் தனிநபர்களுக்கு அவசரகால கடன் உத்தரவாத திட்டம்.சாலையோர வியாபாரிகளுக்கு ரூ.5,000 கோடி மதிப்பில் கடன் வசதி.பிரதமரின் கரீப் கல்யாண் திட்டத்தின் கீழ், 20.40 கோடி பெண்களின் வங்கி கணக்கில் 3 மாதங்களுக்கு தலா ரூ.500 செலுத்தப்பட்டது.சுய உதவிக் குழுக்களுக்கான கடன் ரூ. 10 லட்சத்திலிருந்து ரூ.20 லட்சமாக உயர்த்தப்பட்டது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1795463
பிரதமர் அலுவலகம்
எஃப்.ஐ.ஜி உலகக் கோப்பைப் போட்டியில் தங்கப் பதக்கம் வென்ற தீபா கர்மாகருக்கு பிரதமர் வாழ்த்து
சர்வதேச ஜிம்னாஸ்டிக் சங்கத்தின்  உலகக் கோப்பைப் போட்டியில் தங்கப் பதக்கம் வென்ற இந்திய வீராங்கனை தீபா கர்மாகருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
“தீபா கர்மாகரை பார்த்து இந்தியா பெருமை அடைகிறது! துருக்கி நாட்டின் மேர்சினில் நடைபெற்ற சர்வதேச ஜிம்னாஸ்டிக் சங்கத்தின்  உலகக் கோப்பைப் போட்டியில் தங்கப் பதக்கம் வென்ற அவருக்கு வாழ்த்துகள். இந்த வெற்றி அவரது விடாமுயற்சி மற்றும் ஒருபோதும்-தளர்ந்துவிடாத மனப்பான்மை ஆகியவற்றிற்கான முக்கிய உதாரணமாகும்”, என்று பிரதமர் கூறியுள்ளார்.
(
பிரதமர் அலுவலகம்
குஜராத்தில் உலகளாவிய பட்டிடார் வணிக உச்சிமாநாட்டின் துவக்க விழாவில் பிரதமரின் உரை
வணக்கம்,
குஜராத்தின் புகழ்பெற்ற முதலமைச்சர் திரு பூபேந்திர பட்டேல் அவர்களே, எனது அமைச்சரவை சகாக்கள் திரு மன்சுக், திரு பர்சோத்தம் ரூபாலா, அனுப்பிரியா அவர்களே, குஜராத் பாஜக தலைவர் திரு சி ஆர் பட்டேல் அவர்களே, சர்தார்தம் தலைவர் திரு காக்ஜி சுதாரியா அவர்களே, பட்டிடார் சங்கத்தின் மாண்புமிகு உறுப்பினர்களே, இந்தியாவில் இருந்தும் வெளிநாடுகளில் இருந்தும் நிகழ்ச்சியில் கலந்துகொண்டுள்ள விருந்தினர்களே, தொழில் துறையைச் சேர்ந்த நண்பர்களே!
உலகில் வேகமாக வளர்ந்து வரும் நகரங்களில் சூரத்தும் ஒன்று என்பதை நாம் அனைவரும் அறிவோம். காலனி ஆட்சியிலிருந்து இந்தியா விடுதலை பெற்ற சமயத்தில், அப்போதைய தருணத்தில் மிக முக்கியமான விஷயத்தை சர்தார் அவர்கள் கூறினார். “இந்தியாவில் செல்வத்திற்கும் வளத்திற்கும் பஞ்சமில்லை. நாம் நமது மனதையும் வளங்களையும் சிறந்த முறையில் பயன்படுத்த வேண்டும்”, என்று தெரிவித்தார். அவரது வார்த்தைகளை நாம் மறக்கக்கூடாது. இன்று இந்தியா ஏராளமானவற்றைக் கொண்டுள்ளது. நமது தன்னம்பிக்கையையும், நமது தற்சார்பு இந்தியா உணர்வையும் வலுப்படுத்த வேண்டும். மேம்பாட்டில் அனைவரின் பங்களிப்பு இருந்தால் மட்டுமே இந்த தன்னம்பிக்கையை வளர்க்க முடியும்.
நண்பர்களே,
கடந்த 8 ஆண்டுகளில் நாட்டில் வர்த்தகம், தொழில்முனைவு மற்றும் படைப்பாற்றலில் தன்னம்பிக்கையைப் புகுத்துவதற்கு முயற்சிகள் மேற்கொள்ளப்பட்டு வருகின்றன. ஒரு சாதாரண குடும்பத்தைச் சேர்ந்த ஒரு இளைஞனும் தொழில்முனைவோராக முடியும், தொழில்முனைவோராக வேண்டும் என்று கனவு காண முடியும், தொழில்முனைவோராகப் பெருமைப்படக்கூடிய சூழலை நாட்டில் உருவாக்க அரசு தனது கொள்கைகள் மற்றும் செயல்பாட்டின் மூலம் தொடர்ந்து முயற்சிகளை மேற்கொண்டு வருகிறது.
நண்பர்களே,
வணிகம் பற்றி இதுவரை கனவு காணாதவர்களும் வணிகத்தில் ஈடுபடுவதற்கு முத்ரா திட்டம் ஊக்கமளிக்கிறது. அதே போல் யூனிகார்ன் எனப்படும் அதிக முதலீட்டு நிறுவனங்கள் பற்றி சிந்தித்திராதவர்களுக்கும் புதிய கண்டுபிடிப்புகளுக்கான பாதையை ஸ்டார்ட் அப் இந்தியா வழங்குகிறது. உற்பத்தியுடன் கூடிய ஊக்குவிப்புத் திட்டம், 'மேக் இன் இந்தியா’ முன்முயற்சிக்கு அதிக முக்கியத்துவம் வழங்கி, பாரம்பரியமான துறைகளுக்கு புதிய சக்தியை தந்திருப்பதோடு புதிய துறைகளிலும் வாய்ப்புகளை உருவாக்கியுள்ளது.
கொரோனா காலத்தில் முன்னெப்போதுமில்லாத சவால்கள் இருந்தபோதும், குறு, சிறு மற்றும் நடுத்தர தொழில் நிறுவனங்கள் தற்போது நாட்டில் வேகமாக வளர்ந்து வருகின்றன. லட்சக்கணக்கான கோடி ரூபாய் உதவியுடன், குறு, சிறு மற்றும் நடுத்தர தொழில் நிறுவனங்கள் துறையில் கோடிக்கணக்கான வேலைகள் காப்பாற்றப்பட்டு, இன்று இந்தத் துறை புதிய வேலை வாய்ப்புகளை வேகமாக உருவாக்கி வருகிறது.
நான் உங்களுக்கு எனது நல்வாழ்த்துக்களை தெரிவித்துக் கொள்கிறேன். என் மனதில் பட்டதை பேச முடிந்தது. அதிலிருந்து உங்களால் முடிந்த அளவு எடுத்துக் கொள்ளுங்கள்.
மீண்டும் சந்திப்போம், ராம்-ராம்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.